ທ່ານ ໄບ​ເດັນ ຢືນ​ຢັນ ສະ​ຫະ​ລັດ ສັງ​ຫານ​ຜູ້​ນຳ​ ກຸ່ມອາ​ລ-ໄກ​ດາ ທ້າວ ເອ​ແມນ ອາ​ລ-ຊາວ​າ​ຮີ​ຣີ
ເຈົ້າ​ໜ້າ​ທີ່​ອາ​ວຸ​ໂສ​ຄົນ​ນຶ່ງ​ຂອງ​ລັດ​ຖະ​ບານ​ໄດ້​ກ່າວ​ວ່າ ທ້າວ ອາ​ລ-ຊາ​ວາ​ຮີ​ຣີ “ໄດ້​ສືບ​ຕໍ່​ສະ​ໜອງ​ທິດ​ທາງ​ດ້ານ​ຍຸດ​ທະ​ສາດ​ໃຫ້​ສະ​ມາ​ຊິກ​ກຸ່ມ​ ອາ​ລ-ໄກ​ດາ ໃນ​ທົ່ວ​ໂລກ, ທີ່​ຮຽກ​ຮ້ອງ​ໃຫ້​ໂຈມ​ຕີ​ໃສ່ ສະ​ຫະ​ລັດ” 
ປະທານາທິບໍດີ ສະຫະລັດ ທ່ານ ໂຈ ໄບເດັນ ໄດ້ກ່າວໃນວັນຈັນວານນີ້ວ່າ ການໂຈມຕີດ້ວຍຈະຫຼວດຂອງ ສະຫະລັດ ເມື່ອທ້າຍອາທິດທີ່ຜ່ານມາໄດ້ສັງຫານນຶ່ງໃນພວກນັກກໍ່ການຮ້າຍທີ່ຕ້ອງການຕົວທີ່ສຸດໃນໂລກ ສຳລັບທົດສະວັດທີ່ຜ່ານມາ, ທ້າວ ເອແມນ ອາລ-ຊາວາຮີຣີ ໄດ້ເປັນຜູ້ນຳພາກຸ່ມ ອາລ-ໄກດາ, ເຊິ່ງແມ່ນກຸ່ມກໍ່ການຮ້າຍອິສລາມທີ່ໄດ້ແຜ່ຂະຫຍາຍໄປທົ່ວໂລກ ຫຼັງຈາກການໂຈມຕີທີ່ໜ້າຕົກໃຈຢູ່ຜືນແຜ່ນດິນຂອງ ສະຫະລັດ ໃນວັນທີ 11 ກັນຍາ 2001 ທ່ານ ໄບເດັນ ໄດ້ກ່າວໃນຄືນວັນຈັນວານນີ້ວ່າ “ບາດນີ້, ຜູ້ກະທຳຜິດແມ່ນໄດ້ຖືກລົງໂທດຕາມທີ່ລາວສົມຄວນໄດ້ຮັບແລ້ວ ແລະ ຜູ້ນຳກໍ່ການຮ້າຍຄົນນີ້ແມ່ນບໍ່ມີອີກຕໍ່ໄປ ” ທ່ານໄດ້ກ່າວຕື່ມວ່າ “ພວກເຮົາຈະໃຫ້ຄວາມກະຈ່າງແຈ້ງອີກຄັ້ງວ່າ ບໍ່ວ່າມັນຈະໃຊ້ເວລາດົນປານໃດ, ບໍ່ວ່າເຈົ້າຈະລີ້ຢູ່ໃສ, ຖ້າເຈົ້າຂົ່ມຂູ່ປະຊາຊົນຂອງພວກເຮົາ, ສະຫະລັດ ຈະຊອກຫາເຈົ້າ ແລະ ກຳຈັດເຈົ້າ ” ສະຫະລັດ ໄດ້ບຸກລຸກ ອັຟການິສຖານ ບໍ່ດົນຫຼັງຈາກການໂຈມຕີ ໃນວັນທີ 11 ກັນຍາ, ແລະ ຜູ້ນຳກຸ່ມ ອາລ-ໄກດາ ທ້າວ ໂອຊາມະ ບິນລາເດັນ ໄດ້ເປັນເປົ້າໝາຍຕົ້ນຕໍ ກອງກຳລັງ ສະຫະລັດ ໄດ້ຂ້າລາວຕາຍໃນປະເທດ ປາກິສຖານ ເມື່ອປີ 2011 ທ້າວ ອາລ-ຊາວາຮີຣີ, ໄດ້ເກີດໃນຄອບຄົວທີ່ຮັ່ງມີຢູ່ປະເທດ ອີຈິບ ແລະ ໄດ້ຮັບການຝຶກງານເປັນນັກປາດ, ລາວໄດ້ເຂົ້າຄວບຄຸມກຸ່ມກໍ່ການຮ້າຍໃນປີ 2011 ກ່ອນໜ້ານັ້ນ, ລາວຖືກກ່າວຂານວ່າເປັນແພດໝໍສ່ວນຕົວຂອງທ້າວ ບິນ ລາເດັນ ການຢືນຢັນ ກ່ຽວກັບ ການຕາຍຂອງລາວໄດ້ມີຂຶ້ນດົນກວ່ານຶ່ງຊົ່ວໂມງ ຫຼັງຈາກກຸ່ມຕາລີບານ ທີ່ປົກຄອງປະເທດໃນນະຄອນຫຼວງ ກາບູລ ໄດ້ກ່າວວ່າ ການໂຈມຕີດ້ວຍລູກສອນໄຟ ເມື່ອວັນອາທິດທີ່ຜ່ານມາໃສ່ສະຖານທີ່ພັກອາໄສໃນນະຄອນຫຼວງຂອງ ອັຟການິສຖານ ແມ່ນຜົນງານຂອງເຮືອບິນບໍ່ມີຄົນຂັບຂອງ ອາເມຣິກາ ບັນດາເຈົ້າໜ້າທີ່ອາວຸໂສທຳນຽບຂາວ ໄດ້ກ່າວຕໍ່ນັກຂ່າວໃນວັນຈັນວານນີ້ວ່າ ການປະຕິບັດການດັ່ງກ່າວໄດ້ແນເປົ້າໃສ່ເຮືອນຫຼັງນຶ່ງໃນນະຄອນຫຼວງ ກາບູລ ດ້ວຍຍານພາຫະນະທາງອາກາດທີ່ບໍ່ມີຄົນຂັບ, ໂດຍບໍ່ມີເຈົ້າໜ້າທີ່ ສະຫະລັດ ຢູ່ພື້ນດິນ ບັນດາເຈົ້າໜ້າທີ່ລັດຖະບານຍັງໄດ້ກ່າວວ່າ ເຂົາເຈົ້າໄດ້ສະຫຼຸບດ້ວຍ “ຄວາມໝັ້ນໃຈເປັນຢ່າງສູງ” ວ່າ ມີແຕ່ທ້າວ ອາລ-ຊາວາຮີຣີ ເທົ່ານັ້ນທີ່ຖືກຂ້າຕາຍ, ແລະວ່າ ເຂົາເຈົ້າຮູ້ວ່າສະມາຊິກອາວຸໂສຂອງເຄືອຂ່າຍ ຮັກການີ ຂອງກຸ່ມຕາລີບານ ຮູ້ວ່າ ລາວຢູ່ໃນ ອັຟການິສຖານ ພວກເຈົ້າໜ້າທີ່ໄດ້ກ່າວວ່າ ເຂົາເຈົ້າບໍ່ໄດ້ແຈ້ງກຸ່ມຕາລີບານໃຫ້ຮູ້ກ່ອນການໂຈມຕີ ເຈົ້າໜ້າທີ່ອາວຸໂສຄົນນຶ່ງຂອງລັດຖະບານໄດ້ກ່າວວ່າ ທ້າວ ອາລ-ຊາວາຮີຣີ “ໄດ້ສືບຕໍ່ສະໜອງທິດທາງດ້ານຍຸດທະສາດໃຫ້ສະມາຊິກກຸ່ມ ອາລ-ໄກດາ ໃນທົ່ວໂລກ, ທີ່ຮຽກຮ້ອງໃຫ້ໂຈມຕີໃສ່ ສະຫະລັດ ”